5-குளோரோமெத்தில்பர்பியூரால்

5-குளோரோமெத்தில்பர்பியூரால் (5-Chloromethylfurfural) என்பது C4H2O(CH2Cl)CHO  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பியூரானின் 2- மற்றும் 5- நிலைகளில் முறையே பர்மைல் (CHO), குளோரோமெத்தில் (CH2Cl) குழுக்கள் பதிலீடு செய்யப்பட்டு இச்சேர்மம் உருவாகிறது. பிரக்டோசையும் இதர செல்லுலோசு வழிப்பெறுதிகளையும் ஐதரோகுளோரிக் அமிலத்தைப் பயன்படுத்தி நீர்நீக்கம் செய்து 5-குளோரோமெத்தில்பர்பியூராலைத் தயாரிக்கலாம். இதுவொரு நிறமற்ற நீர்மமாகும் . இச்சேர்மத்தை ஒடுக்க வினைக்கு உட்படுத்தி 5-மெத்தில்பர்பியூராலையும், நீராற்பகுப்புக்கு உட்படுத்தி ஐதராக்சிமெத்தில்பர்பியூராலையும் பெற முடியும்.

மேற்கோள்கள் 

ஆல்டிகைடுகள்
பியூரான்கள்